ראהים סטרלינג

**ראהים שאקיל סטרלינג** (באנגלית: **Raheem Shaquille Sterling**; נולד ב-8 בדצמבר 1994 בקינגסטון שבג'מייקה) הוא כדורגלן אנגלי המשחק בעמדת הקיצוני בפיינורד מליגת העל ההולנדית.

## קריירה
### תחילת הקריירה
סטרלינג נולד בג'מייקה, וכשהיה בן חמש עבר עם משפחתו ללונדון, בירת אנגליה. הוא הצטרף בשנת 2000 לווסטהאם יונייטד. בשנת 2003 הצטרף לאקדמיה של קווינס פארק ריינג'רס, ובשנת 2010 הוחתם בליברפול תמורת סכום של 600,000 ליש"ט, שיכל להגיע לחמשה מיליון ליש"ט על פי כמות ההופעות שיערוך בקבוצה. ב-1 באוגוסט 2010 כבר ערך את הופעת הבכורה שלו בקבוצה הבוגרת של המועדון, במשחק ידידות נגד בורוסיה מנשנגלדבך שנערך בגרמניה.

### ליברפול
[ממוזער|סטרלינג במדי [ליברפול (כדורגל)|ליברפול, 2013]]
לאחר ששיחק שנתיים בקבוצת הנוער של המועדון, ב-24 במרץ 2012 ערך סטרלינג את הופעת הבכורה הרשמית שלו בקבוצה הבוגרת של ליברפול, כשנכנס כמחליף במשחק פרמייר ליג נגד ויגאן את'לטיק, בגיל 17 שנים ו-107 ימים, והפך לשחקן השני הכי צעיר ששיחק עבור המועדון. באוגוסט 2012 ערך סטרלינג את הופעת הבכורה שלו בליגה האירופית, כאשר נכנס כמחליף בדקה ה-23 במשחק מוקדמות נגד הומל. בסוף אותו חודש פתח בהרכב הקבוצה לראשונה במשחק פרמייר ליג, בתיקו 2-2 מול מנצ'סטר סיטי באצטדיון אנפילד. ב-20 באוקטובר 2012 כבש את שער הבכורה שלו בקריירה המקצוענית, בדקה ה-29 של משחק הפרמייר ליג מול רדינג, שהסתיים בניצחון 0–1. כתוצאה מכך הוא הפך לשחקן הצעיר ביותר שהבקיע עבור ליברפול פרט למייקל אואן, ובסך הכל כבש שני שערים בעונה זו.

בעונת  הפך סטרלינג לשחקן קבוע בהרכב ליברפול, והיה שותף למאבקה על האליפות עד המחזור האחרון, אך לבסוף סיימה הקבוצה במקום השני. בעונה זו כבש סטרלינג תשעה שערי ליגה ושער אחד בגביע הליגה.

### מנצ'סטר סיטי
[ממוזער| סטרלינג במדי [מנצ'סטר סיטי במהלך משחק בארצות הברית מול טוטנהאם, 2017]]
ב-12 ביולי 2015 עבר למנצ'סטר סיטי תמורת 49 מיליון ליש"ט סכום שהיה סכום שיא עבור שחקן אנגלי. הוא כבש שער במחזור השלישי של עונת 2015/2016 מול ווטפורד ושלושער מול בורנמות', אבל השפיע פחות בחצי השני של העונה, על אף שזכה עם הקבוצה בגביע הליגה.

בעונת 2017/2018 היה לאחד השחקנים הבולטים של מנצ'סטר סיטי בזכייה באליפות הפרמייר ליג והוא הבקיע באותה עונה שבה סיטי זכתה גם בגביע הליגה 23 שערים. בעונת 2018/2019 המשיך את היכולת הטובה שלו מהעונה הקודמת, והוא כבש 25 שערים בכל המסגרות. הוא עזר למנצ'סטר סיטי לזכות באליפות שנייה ברציפות, בגביע האנגלי ובגביע הליגה. באותה עונה הוא זכה בפרס השחקן הצעיר של העונה ונבחר גם לשחקן העונה של העיתונאים.

### צ'לסי
ב-13 ביולי 2022 חתם בצ'לסי, עליו היא שילמה 47 וחצי מיליון אירו. ב-6 באוגוסט ערך הופעת בכורה בקבוצה בניצחון 0–1 על אברטון. ב-27 באוגוסט כבש את שעריו הראשונים בקבוצה, כשכבש צמד בניצחון 1–2 על לסטר סיטי.

#### השאלה לארסנל
ב-31 באוגוסט 2024, לקראת סיום חלון ההעברות של הקיץ, הושאל לארסנל עד לסיום עונת 2024/2025 בפרמייר ליג.

### פיינורד
ב-12 בפברואר 2026 לאחר חצי עונה בה לא שיחק חתם סטטרלינג על חוזה עד לתום העונה בפיינורד מליגת העל ההולנדית.

### נבחרת לאומית
[ממוזער|סטרלינג במדי [נבחרת אנגליה בכדורגל|נבחרת אנגליה במהלך מונדיאל 2022]]
סטרלינג היה רשאי גם לשחק עבור נבחרת ג'מייקה, אך בחר לשחק עבור נבחרת אנגליה. הוא שיחק בכל הנבחרות הצעירות של אנגליה, ועם נבחרת הנערים שיחק בגביע העולם עד גיל 17 בשנת 2011, טורניר בו כבש שני שערים.

ב-10 בספטמבר 2012 הוא זומן לראשונה לסגל הנבחרת הבוגרת של אנגליה, ואת הופעת הבכורה שלו ערך ב-14 בנובמבר 2012, במשחק ידידות נגד נבחרת שוודיה. סטרלינג נכלל בסגל הנבחרת למונדיאל 2014, ופתח בהרכב בשני משחקיה הראשונים בטורניר, אך הנבחרת הודחה לפני המשחק האחרון בשלב הבתים.

נכלל בסגל נבחרת אנגליה לטורניר מונדיאל 2022.

ב-21 בנובמבר 2022 כבש את שערו הראשון במונדיאל בשלב הבתים של מונדיאל 2022.

## תארים
### קבוצתיים
#### [[מנצ'סטר סיטי]]
* אליפות אנגליה (4): 2017/2018, 2018/2019, 2020/2021, 2021/2022
* גביע אנגלי: 2018/2019
* גביע הליגה (4): 2015/2016, 2018/2019, 2019/2020, 2020/2021
* מגן הקהילה: 2019

#### [[נבחרת אנגליה בכדורגל|נבחרת אנגליה]]
* מקום שלישי בליגת האומות: 2018/2019
* מקום שני ביורו: יורו 2020

### אישיים
* שחקן העונה הצעיר של ליברפול: 2013/2014, 2014/2015
*פרס נער הזהב: 2014
* הרכב העונה של אופ"א: 2018/2019
* כדורגלן השנה בליגה האנגלית (התאחדות עיתונאי הכדורגל): 2018/2019
* הכדורגלן הצעיר של השנה בליגה האנגלית: 2018/2019
* שחקן החודש בפרמייר ליג (3): אוגוסט 2016, נובמבר 2018, דצמבר 2021

## חיים אישיים
סטרלינג גדל אצל סבתו באזור מברלי בקינגסטון, ג'מייקה, וכשהיה בן חמש היגרו הוא ואמו ללונדון, אנגליה, הממלכה המאוחדת. הגיע, נרשם לתיכון "קופלנד" בוומבלי, צפון מערב לונדון.

ב-1 בפברואר 2013 הואשם סטרלינג בתקיפת אישה בת 27. סטרלינג הכחיש את הטענה, ולבסוף זוכה לאחר שעד הראייה לא הגיע למשפט. ב-8 באוגוסט באותה שנה נעצר באשמת תקיפה לכאורה של חברתו הדוגמנית, ובמשפט שנערך בליברפול חודש לאחר מכן זוכה מאשמה.

בשנת 2012, חתם סטרלינג על חוזה חסות עם נייקי. הוא הופיע לפרסומת עבור הנעל "Nike Green Speed II" החדשה לצד מריו גצה, ת'יאו וולקוט, אדן הזארד, כריסטיאן אריקסן וסטפן אל שעראווי בנובמבר 2012.

ב-16 בנובמבר 2017 הותקף סטרלינג על רקע גזעני מחוץ למתקן האימונים של מנצ'סטר סיטי. התוקף, חוליגן בעל הרשעות קודמות רבות, נעצר, הורשע ונידון למאסר של 16 שבועות ולקנס של 100 לירות שטרלינג. הגרדיאן שיבח את סטרלינג על עמידתו מול התוקף והחלטתו לשחק רק ארבע שעות לאחר האירוע.

לסטרלינג יש חמישה ילדים, שלושה בנים וכשתי בנות בסך הכול, שארבעה מתוכם מאותה המערכת יחסים ובת אחת ממערכת יחסים אחרת שהיא בת הבכורה.

## קישורים חיצוניים

* 
* 
* 

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:לונדון: כדורגלנים
קטגוריה:כדורגלני ליברפול
קטגוריה:כדורגלני מנצ'סטר סיטי
קטגוריה:כדורגלני צ'לסי
קטגוריה:כדורגלני ארסנל
קטגוריה:כדורגלני פיינורד
קטגוריה:כדורגלני נבחרת אנגליה
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:אנגלים ממוצא ג'מייקני
קטגוריה:אנגלים שנולדו ב-1994